( 226 ) 
Sub finem liyemis et vere incipiente , ceperimus in terra ad altitudinem 
1 aut 3 pedum, capsulas omnino liberas et versantes in cavitate pecu- 
liari paululum ipsis majori. Has capsulae variant magnitudine, aspectu et 
colore, quae variationes pendent certe a gradibus evolutionis plus minusve 
perfectae; modo adaequant 6 aut 8 millimetra, modo tantummodo 3 aut 4; 
vidi quae centimetrum et quod excurrit adaequabant. Aliae sunt sub- 
flavae et est color vulgaris, aliae subnigrae, aliae virescentes, aliae albes- 
centes. Sunt infuscatae aut leviter lucentes. Earum forma est globularis, 
aut ovoidea ; fere semper paululum sunt elongatae ad unam extremi- 
tatem et ibi desinunt in speciem unci obtusi , leviter recurvati , 
saepe depressi et superficiei putaminis adhaerentis. Hic uncus est ejusdem 
substantiae ac capsula ipsa: quae substantia est cornea, dura, elastica, 
sublucens. Variat tamen et quidem in unica capsula, nam vidimus ipsius 
colorem variare ab uno latere ad alterum, a subflavo ad subnigrum. Pars 
superior capsulae sive illa quae desinit in parvulum uncum est durior quam 
opposita aut inferior. Aliquando in capsulas adhuc molles parvulus uncus 
non in se ipsum replicatur, sed rectus et proeminens manet. Exhibet 
tunc aspectum parvulae glandulae mamillaris. (Vid. Tab. V~II. jig. 6. 
Delineavi in hanc tabulam diversos status capsularum, et unam ex illis 
in terra adhuc contentam , fig. 3.). 
Aperui capsulas, et in quibusdam tantummodo reperiebam liquorem 
mucilaginosum , albescentem, parum viscosum, aliquoties filamentosum 
cum striis nigris. Liquor iste integram capacitatem capsularum implet , 
quae eum continent cum flavae sint. Facile enim dignoscitur an capsulae 
liquore sint repletae necne, quoniam si comprimuntur inter digitos, ita 
ut levis depressio locum habeat, haec depressio evanescit quum digitus 
capsulam relinquit, et evanescit effectu pressionis liquidi interioris contra 
parietes capsulae. Sed quum sumuntur magnae capsulae et duriores quam 
praecedentes et aperiuntur, cernitur in interiori parte parvulus Lumbricus 
in se ipsum replicatus et longitudine 2 centimetra circiter adaequans 
[fig. 5. tab. 
Cl. viri Robyns et Th. Schuermans mecum hanc observationem insti- 
tuerunt quam pluries iteravimus et praesertim cum Illustrissimo Profes- 
